·stanovenie maximálnych úrovní obsahu pre prídavné látky, ak sa preukázalo, že prídavná látka alebo určité množstvo tejto prídavnej látky zosilňuje toxický alebo návykový účinok tabakového výrobku, a ak to viedlo k zákazom podľa článku 7 ods. 9 najmenej v troch členských štátoch (článok 7 ods. 11),

·začlenenie noriem odsúhlasených zmluvnými stranami Rámcového dohovoru o kontrole tabaku alebo WHO pre metódy merania do práva Únie (článok 4 ods. 5),

·úpravu metód merania emisií dechtu, nikotínu a oxidu uhoľnatého, ak je to potrebné na základe vedeckého a technického vývoja alebo medzinárodne uznávaných noriem (článok 4 ods. 3),

·začlenenie noriem odsúhlasených zmluvnými stranami Rámcového dohovoru o kontrole tabaku alebo WHO, ktoré sa týkajú maximálnych úrovní emisií pre iné emisie z cigariet, než sú emisie uvedené v článku 3 ods. 1, a pre emisie z tabakových výrobkov s výnimkou cigariet, do práva Únie (článok 3 ods. 4),

·zníženie maximálnych úrovní emisií stanovených v článku 3 ods. 1, ak je to potrebné na základe medzinárodne uznávaných noriem (článok 3 ods. 2),

aby sa uľahčilo hladké fungovanie vnútorného trhu s tabakovými a súvisiacimi výrobkami, pričom by sa malo vychádzať z vysokej úrovne ochrany ľudského zdravia, najmä pokiaľ ide o mladých ľudí, a aby boli splnené záväzky Únie vyplývajúce z Rámcového dohovoru Svetovej zdravotníckej organizácie o kontrole tabaku (RDKT).

c) zákazu uvádzania tabaku na orálne použitie na trh;

b) určitých aspektov označovania a balenia tabakových výrobkov vrátane zdravotných varovaní, ktoré sa musia uvádzať na jednotlivých baleniach tabakových výrobkov a každom vonkajšom obale, ako aj vysledovateľnosti a bezpečnostných prvkov, ktoré sa uplatňujú na tabakové výrobky v záujme zabezpečenia ich súladu so smernicou o tabakových výrobkoch;

V súlade s článkom 15 ods. 1 a 5 členské štáty zabezpečia, aby boli všetky jednotkové balenia tabakových výrobkov označené jedinečným identifikátorom, aby sa všetkým hospodárskym subjektom, ktoré sú zapojené do obchodu s tabakovými výrobkami, od výrobcu po posledný hospodársky subjekt, ktorý predchádza prvej maloobchodnej predajni, umožnilo zaznamenávanie ich pohybov. V článku 15 ods. 8 sa od členských štátov vyžaduje, aby zabezpečili, aby výrobcovia a dovozcovia tabakových výrobkov uzatvorili zmluvy o uchovávaní údajov s nezávislou treťou stranou na účely spravovania zariadenia na uchovávanie všetkých príslušných údajov o vysledovateľnosti v tejto súvislosti. V článku 15 ods. 12 sa Komisii udeľuje právomoc prijímať delegované akty s cieľom vymedziť kľúčové prvky zmlúv o uchovávaní údajov, ako napríklad čas trvania, obnoviteľnosť, požadované odborné znalosti alebo dôvernosť vrátane pravidelného monitorovania a hodnotenia týchto zmlúv. Na zabezpečenie účinného fungovania systému vysledovateľnosti vo všeobecnosti a konkrétne na zabezpečenie interoperability systému na uchovávanie údajov Komisia prijala delegované nariadenie (EÚ) 2018/573 z 15. decembra 2017 o kľúčových prvkoch zmlúv o uchovávaní údajov, ktoré sa majú uzatvárať ako súčasť systému vysledovateľnosti pre tabakové výrobky .

3.3. Nevykonané delegované právomoci udelené na základe nasledujúcich ustanovení smernice o tabakových výrobkoch

3.3.1. Článok 3 ods. 2

Pokiaľ ide o delegovanú právomoc stanovenú v článku 3 ods. 2, ktorá sa týka zníženia maximálnych úrovní emisií dechtu, nikotínu a oxidu uhoľnatého na základe medzinárodne uznávaných noriem, nevznikla žiadna takáto nová norma. Komisia preto ešte nevyužila túto delegovanú právomoc.

3.3.2. Článok 3 ods. 4

Pokiaľ ide o delegovanú právomoc stanovenú v článku 3 ods. 4, ktorá sa týka začlenenia noriem do práva Únie, a to noriem odsúhlasených zmluvnými stranami Rámcového dohovoru o kontrole tabaku alebo WHO, ktoré sa týkajú maximálnych úrovní emisií pre iné emisie z cigariet, než sú emisie uvedené v článku 3 ods. 1, a pre emisie z tabakových výrobkov s výnimkou cigariet, žiadna takáto nová norma nevznikla. Komisia preto ešte nevyužila túto delegovanú právomoc.

3.3.3. Článok 4 ods. 3

Pokiaľ ide o delegovanú právomoc stanovenú v článku 4 ods. 3, ktorá sa týka úpravy metód merania emisií dechtu, nikotínu a oxidu uhoľnatého na základe vedeckého a technického vývoja alebo medzinárodne uznávaných noriem, nedošlo k takému vývoju a ani nevznikli také normy, ktoré by odôvodňovali úpravu účelu smernice o tabakových výrobkoch. Komisia preto ešte nevyužila túto delegovanú právomoc.

3.3.4. Článok 4 ods. 5

Pokiaľ ide o delegovanú právomoc stanovenú v článku 4 ods. 5, ktorá sa týka začlenenia noriem do práva Únie, a to noriem odsúhlasených zmluvnými stranami Rámcového dohovoru o kontrole tabaku alebo WHO pre metódy merania, žiadne takéto normy nevznikli. Komisia preto ešte nevyužila túto delegovanú právomoc.

3.3.5. Článok 7 ods. 5

Pokiaľ ide o delegovanú právomoc stanovenú v článku 7 ods. 5, ktorá sa týka stanovenia maximálnych úrovní obsahu pre určité prídavné látky alebo kombinácie prídavných látok, ktoré majú za následok charakteristickú arómu, neboli splnené potrebné podmienky (zákazy podľa článku 7 ods. 1 najmenej v troch členských štátoch). Komisia preto ešte nevyužila túto delegovanú právomoc.

3.3.6. Článok 7 ods. 11

Pokiaľ ide o delegovanú právomoc stanovenú v článku 7 ods. 11, ktorá sa týka stanovenia maximálnych úrovní obsahu pre prídavné látky, pri ktorých sa preukázalo, že zosilňujú toxické alebo návykové účinky tabakového výrobku, neboli splnené potrebné podmienky (zákazy podľa článku 7 ods. 9 najmenej v troch členských štátoch). Komisia preto ešte nevyužila túto delegovanú právomoc.

3.3.7. Článok 7 ods. 12

Pokiaľ ide o delegovanú právomoc stanovenú v článku 7 ods. 12, ktorá sa týka zrušenia výnimiek na určité kategórie výrobkov, na ktoré sa nevzťahujú zákazy stanovené v článku 7 ods. 1 a 7, nebola splnená potrebná podmienka (podstatná zmena okolností uvedená v správe Komisie). Komisia preto ešte nevyužila túto delegovanú právomoc.

3.3.8. Článok 9 ods. 5

Pokiaľ ide o delegovanú právomoc stanovenú v článku 9 ods. 5, ktorá sa týka úpravy znenia všeobecných varovaní a informačných odkazov na tabakových výrobkoch na fajčenie podľa vedeckého vývoja a vývoja trhu, Komisia sa domnieva, že v súčasnosti je predčasné upravovať znenie informačného odkazu, pretože súčasné odkazy považuje za primerané a účinné. Komisia preto ešte nevyužila túto delegovanú právomoc.

3.3.9. Článok 10 ods. 3 písm. a)

Pokiaľ ide o delegovanú právomoc stanovenú v článku 10 ods. 3 písm. a), ktorá sa týka úpravy textových varovaní uvedených v prílohe I, pričom sa zohľadní vedecký vývoj a vývoj trhu, Komisia sa domnieva, že v súčasnosti je predčasné upravovať textové varovania, pretože súčasné odkazy považuje za primerané a účinné. Komisia preto ešte nevyužila túto delegovanú právomoc.

3.3.10. Článok 11 ods. 6